МИНИСТЕРСТВО НА ВЪТРЕШНИТЕ РАБОТИ
ДИРЕКЦИЯ „МЕЖДУНАРОДНИ ПРОЕКТИ“

„ГРАНИЧНА ПОЛИЦИЯ“ – МВР

ГЛАВЕН КОМИСАР АНТОН ЗЛАТАНОВ
РЕКТОРА НА АКАДЕМИЯ НА МИНИСТЕРСТВО НА ВЪТРЕШНИТЕ РАБОТИ
СТАРШИ КОМИСАР ИВАН ВИДОЛОВ
ДИРЕКТОРА НА ГЛАВНА ДИРЕКЦИЯ „БОРБА С ОРГАНИЗИРАНАТА ПРЕСТЪПНОСТ“ - МВР

ГЛАВЕН КОМИСАР БОЯН РАЕВ
ПОКАНА

ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО 

ПРОЦЕДУРА НА ДИРЕКТНО ПРЕДОСТАВЯНЕ НА 

БЕЗВЪЗМЕЗДНА ФИНАНСОВА ПОМОЩ
УВАЖАЕМИ КОЛЕГИ,

С настоящото писмо каним Главна дирекция „Гранична полиция“ – МВР (ГДГП –  МВР), Академия на Министерство на вътрешните работи (АМВР) и Главна дирекция „Борба с организираната престъпност“ – МВР (ГДБОП – МВР), в качеството Ви на конкретни бенефициенти по Процедура № 1: Специфична цел 2 „Подобряване и интензифициране на трансграничното сътрудничество, включително на съвместните операции между компетентните органи във връзка с тероризма и тежката и организираната престъпност с трансгранично измерение“ и Специфична цел 3 „Подкрепа за укрепването на капацитета на държавите членки за предотвратяване и борба с престъпността, тероризма и радикализацията, както и за управление на свързани със сигурността инциденти, рискове и кризи, включително чрез засилено сътрудничество между публичните органи, съответните органи, служби или агенции на Съюза, гражданското общество и частните партньорства в различните държави членки“ и номер в Информационната система за управление и наблюдение на средствата от ЕФСУ (ИСУН) - BG65ISPR001-2.004 от Индикативната годишна работна програма по фонд „Вътрешна сигурност“ 2021 – 2027 г. (ФВС) да подадете проектни предложения по горецитираната процедура на директно предоставяне на безвъзмездна финансова помощ (БФП).

На основание чл. 25, ал. 1, т. 2 във връзка с чл. 43, ал. 1 от ЗУСЕФСУ е избрана процедура на директно предоставяне на безвъзмездна финансова помощ на ГДГП – МВР, АМВР и ГДБОП – МВР, предвид че същите са посочени като конкретен бенефициент в одобрени от Комитета за наблюдение на програмата критерии за подбор по ФВС 2021 – 2027 г. 

Видът на процедурата е одобрен на проведено заседание на 25.06.2025 г. от Комитета за наблюдение по Програмата на Република България по фонд „Вътрешна сигурност“ 2021 – 2027 г. и е в съответствие с ИГРП 2025 по ФВС 2021 – 2027 
Допустими кандидати по процедурата, съгласно ИГРП за 2025 г. по фонд „Вътрешна сигурност“ 2021 – 2027 г. са ГДГП – МВР, АМВР и ГДБОП-МВР.
В рамките на процедурата ще бъдат финансирани следните операции:

Операция № 1 – Участие на служители на ГДГП в дейности, свързани с подобряване на трансграничното сътрудничество;
Операция № 2 – Обучения за подобряване на междуведомственото и трансграничното сътрудничество, с фокус противодействие на сексуална експлоатация на деца;
Операция № 3 – Противодействие  на организираната престъпност чрез поддръжка и закупуване на специализиран софтуер за нуждите на Национален център по киберпрестъпност.
В резултат от изпълнението на предвидените по процедурата операции ще бъде осигурено наблюдението и контрола по границата, подобряване на междуведомственото и трансгранично сътрудничество, с фокус противодействие на сексуална експлоатация на деца и противодействие на организираната престъпност чрез надграждане и поддръжка и закупуване на специализиран софтуер  за нуждите на Национален център по киберпрестъпност.
Общият размер на безвъзмездната финансова помощ по операциите е 5 259 439,57 лева.

Конкретните бенефициенти следва да реализират разходите за изпълнение на операциите по проектите от 01.01.2021 г. до 31.12.2029 г.

Всеки кандидат може да подаде само едно проектно предложение по конкретната операция.

Индикативните срокове за провеждане на процедурата, както следва:

Краен срок за подаване на проектни предложения - 23.09.2025 г., 17:30 часа.

Индикативен срок за стартиране на процедурата по оценка на постъпилите проектни предложения - 24.09.2025 г.

Индикативен срок за приключване на процедурата по оценка на проектните предложения– 24.10.2025 г.

Индикативен срок за издаване на заповеди за предоставяне на безвъзмездна финансова помощ – 24.11.2025 г.

Подаването на проектни предложения по гореописаната процедура за предоставяне на БФП се извършва чрез попълване и подаване на уеб базиран формуляр за кандидатстване с използването на квалифициран електронен подпис като се използва Информационната система за управление и наблюдение на Структурните инструменти на ЕС в България (ИСУН) – https://eumis2020.government.bg. 
В ИСУН е публикувано Общо Ръководство за потребителя за модул „Е-кандидатстване“.
ДИРЕКТОР НА ДИРЕКЦИЯ „МЕЖДУНАРОДНИ ПРОЕКТИ“ И РЪКОВОДИТЕЛ НА УПРАВЛЯВАЩИЯ ОРГАН ПО ФОНД „ВЪТРЕШНА СИГУРНОСТ“ 2021–2027 г. 
/Съгл. заповед 8121з-66/21.01.2025 г./

